CELEX: 32008R1139
Language: mt
Date: 2008-11-10 00:00:00
Title: Regolament tal-Kunsill (KE) Nru 1139/2008 ta’ l- 10 ta’ Novembru 2008 li jistabbilixxi, għall-2009, l-opportunitajiet ta’ sajd u l-kondizzjonijiet assoċjati applikabbli fil-Baħar l-Iswed għal ċerti stokkijiet ta’ ħut

19.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 308/3
            
         REGOLAMENT TAL-KUNSILL (KE) Nru 1139/2008
   ta’ l-10 ta’ Novembru 2008
   li jistabbilixxi, għall-2009, l-opportunitajiet ta’ sajd u l-kondizzjonijiet assoċjati applikabbli fil-Baħar l-Iswed għal ċerti stokkijiet ta’ ħut
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skond il-Politika Komuni dwar is-Sajd (1), u b’mod partikolari l-Artikolu 20 tiegħu,
   Wara li kkunsidra r-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għat-tmexxija minn sena għal sena tat-TAC u l-kwoti (2), u b’mod partikolari l-Artikolu 2 tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               L-Artikolu 4 tar-Regolament (KE) Nru 2371/2002 jesiġi li l-Kunsill jaddotta l-miżuri meħtieġa li jirregolaw l-aċċess għall-ilmijiet u r-riżorsi u sabiex l-attivitajiet tas-sajd jibqgħu jsiru b’mod sostenibbli, billi jitqies il-parir xjentifiku disponibbli u, b’mod partikolari, ir-rapport imħejji mill-Kumitat Xjentifiku, Tekniku u Ekonomiku għas-Sajd.
            
         
               (2)
            
            
               Taħt l-Artikolu 20 tar-Regolament (KE) Nru 2371/2002, il-Kunsill jistabbilixxi l-opportunitajiet ta’ sajd relattivament għat-tip ta’ sajd jew gruppi ta’ tipi ta’ sajd u l-allokazzjoni ta’ dawk l-opportunitajiet lill-Istati Membri.
            
         
               (3)
            
            
               Sabiex tkun żgurata l-ġestjoni effettiva tal-opportunitajiet ta’ sajd, għandhom jiġu stabbiliti l-kondizzjonijiet speċifiċi għall-operazzjonijiet ta’ sajd.
            
         
               (4)
            
            
               L-Artikolu 3 tar-Regolament (KE) Nru 2371/2002 jistabbilixxi d-definizzjonijiet rilevanti dwar l-allokazzjoni tal-opportunitajiet ta’ sajd.
            
         
               (5)
            
            
               Konformement mal-Artikolu 2 tar-Regolament tal-Kunsill (KE) Nru 847/96 huwa meħtieġ li jiġu identifikati l-istokkijiet li huma suġġetti għal miżuri varji previsti f’dan ir-Regolament.
            
         
               (6)
            
            
               Fl-2009 għandhom jiġu implimentati ċerti miżuri supplimentari relatati mal-kondizzjonijiet tekniċi għas-sajd biex jikkontribwixxu għall-konservazzjoni tal-istokkijiet tal-ħut.
            
         
               (7)
            
            
               It-tnaqqis fil-qabda totali permissibbli (TAC) għal-laċċa kaħla ma jippreġudikax il-livelli futuri għal dan l-istokk, li għandhom jieħdu kont tal-attivitajiet tas-sajd ta’ pajjiżi oħra li għandhom kosta mal-Baħar l-Iswed.
            
         
               (8)
            
            
               L-opportunitajiet tas-sajd għandhom jintużaw konformement mal-leġislazzjoni Komunitarja dwar is-suġġett, u b’mod partikolari mar-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ta’ kontroll li tapplika għall-politika tas-sajd komuni (3) u r-Regolament tal-Kunsill (KE) Nru 850/98 tat-30 ta’ Marzu 1998 dwar il-konservazzjoni tar-riżorsi tas-sajd permezz ta’ miżuri tekniċi għall-protezzjoni taż-żgħar tal-organiżmi tal-baħar (4).
            
         
               (9)
            
            
               Waqt li jitqies li fi Stat Membru wieħed qabel id-dħul fis-seħħ ta’ dan ir-Regolament, kienu qegħdin jintużaw xbieki b’malji iżgħar minn 400 mm biex jinqabad il-barbun imperjali, u biex ikun jista’ jsir tibdil adegwat lill-miżuri tekniċi introdotti f’dan ir-Regolament, bastimenti li jtajru l-bandiera ta’ dak l-Istat Membru għandhom jitħallew jistadu għall-barbun imperjali bi xbiek b’malji li mhumiex iżgħar minn 360 mm.
            
         
               (10)
            
            
               Sabiex jiġi żgurat l-infurzar u l-kontroll kif suppost, id-daqs tal-malji għandu jitkejjel konformement mar-Regolament tal-Kummissjoni (KE) Nru 517/2008 tal-10 ta’ Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 850/98 fir-rigward tad-determinazzjoni tad-daqs tal-malja u l-assessjar tal-ħxuna tal-ispag tax-xbieki tas-sajd (5)
               
            
         
               (11)
            
            
               Minħabba l-urġenza tal-kwistjoni, huwa essenzjali li tingħata eċċezzjoni għall-perjodu ta’ sitt ġimgħat imsemmi fil-paragrafu I (3) tal-Protokoll dwar ir-rwol tal-Parlamenti nazzjonali fl-Unjoni Ewropea, anness mat-Trattat dwar l-Unjoni Ewropea u għat-Trattati li jistabbilixxu l-Komunitajiet Ewropej,
            
         ADDOTTA DAN IR-REGOLAMENT:
   KAPITOLU I
   SUĠĠETT, AMBITU U DEFINIZZJONIJIET
   Artikolu 1
   Suġġett
   Dan ir-Regolament jiffissa l-opportunitajiet tas-sajd għas-sena 2009 għal ċerti stokkijiet ta’ ħut fil-Baħar l-Iswed u l-kondizzjonijiet assoċjati li taħthom jistgħu jintużaw tali opportunitajiet ta’ sajd.
   Artikolu 2
   Ambitu
   1.   Dan ir-Regolament għandu japplika għall-bastimenti tas-sajd Komunitarji (bastimenti Komunitarji) li joperaw fil-Baħar l-Iswed.
   2.   B’deroga mill-paragrafu 1, dan ir-Regolament m’għandux japplika għal operazzjonijiet tas-sajd imwettqa biss għall-finijiet ta’ investigazzjoni xjentifika u li jsiru bil-permess u taħt l-awtorità tal-Istat Membru kkonċernat, tal-Kummissjoni u tal-Istat Membru li fl-ilmijiet tiegħu tkun qed issir ir-riċerka u li jkunu ġew infurmati bil-quddiem.
   Artikolu 3
   Definizzjonijiet
   Flimkien mad-definizzjonijiet stabbiliti fl-Artikolu 3 tar-Regolament (KE) Nru 2371/2002, għall-finijiet ta’ dan ir-Regolament, għandhom japplikaw id-definizzjonijiet li ġejjin:
   
               (a)
            
            
               “GFCM” għandha tfisser il-Kummissjoni Ġenerali tas-Sajd għall-Mediterran.
            
         
               (b)
            
            
               “il-Baħar l-Iswed” għandu jfisser is-subżona ġeografika tal-GFCM kif definita fir-Riżoluzzjoni GFCM/31/2007/2;
            
         
               (ċ)
            
            
               “qabda totali permissibbli (TAC – Total Allowable Catch)” għandha tfisser il-kwantità li tista’ tittieħed minn kull stokk kull sena;
            
         
               (d)
            
            
               “kwota” għandha tfisser proporzjon mit-TAC li tkun allokata lill-Komunità, lil Stat Membru jew lil pajjiż terz.
            
         KAPITOLU II
   L-OPPORTUNITAJIET TAS-SAJD U L-KONDIZZJONIJIET ASSOĊJATI MAGĦHOM
   Artikolu 4
   Limiti tal-qbid u allokazzjonijiet
   Il-limiti tal-qbid, l-allokazzjoni ta’ dawk il-limiti fost l-Istati Membri, u kondizzjonijiet addizzjonali applikabbli konformement mal-Artikolu 2 tar-Regolament (KE) Nru 847/96 huma stipulati fl-Anness I ma’ dan ir-Regolament.
   Artikolu 5
   Dispożizzjonijiet speċjali dwar l-allokazzjonijiet
   L-allokazzjoni tal-limiti tal-qbid fost l-Istati Membri kif stipulati fl-Anness I għandha tkun mingħajr preġudizzju għal:
   
               (1)
            
            
               skambji magħmula taħt l-Artikolu 20(5) tar-Regolament (KE) Nru 2371/2002;
            
         
               (2)
            
            
               allokazzjonijiet mill-ġdid magħmula taħt l-Artikolu 21(4), 23(1) u l-Artikolu 32(2) tar-Regolament (KEE) Nru 2847/93 u t-tieni subparagrafu tal-Artikolu 23(4) tar-Regolament (KE) Nru 2371/2002;
            
         
               (3)
            
            
               ħatt l-art addizzjonali permess taħt l-Artikolu 3 tar-Regolament (KE) Nru 847/96;
            
         
               (4)
            
            
               tnaqqis magħmul taħt l-Artikolu 5 tar-Regolament (KE) Nru 847/96 u l-ewwel subparagrafu tal-Artikolu 23(4) tar-Regolament (KE) Nru 2371/2002.
            
         Artikolu 6
   Kondizzjonijiet għall-qabdiet u għall-qabdiet inċidentali
   1.   Il-ħut minn stokkijiet li għalihom hemm stabbiliti limiti ta’ qbid għandu jinżamm abbord jew jinħatt l-art biss jekk jinqabad minn bastimenti tas-sajd ta’ Stat Membru li għandu kwota u jekk dik il-kwota ma tkunx ġiet eżawrita.
   2.   Il-ħatt l-art kollu għandu jittieħed mill-kwota jew, jekk is-sehem Komunitarju ma jkunx tqassam fost l-Istati Membri permezz tal-kwoti, mis-sehem Komunitarju.
   Artikolu 7
   Miżuri tekniċi transizzjonali
   Il-miżuri tekniċi transizzjonali għandhom ikunu kif stabbilit fl-Anness II.
   KAPITOLU III
   DISPOŻIZZJONIJIET FINALI
   Artikolu 8
   It-trasmissjoni tad-data
   Meta, taħt l-Artikolu 15(1) tar-Regolament (KEE) Nru 2847/93, l-Istati Membri jibagħtu data lill-Kummissjoni dwar il-ħatt l-art ta’ kwantitajiet ta’ ħut maqbuda, huma għandhom jużaw il-kodiċijiet tal-istokkijiet stipulati fl-Anness I ma’ dan ir-Regolament.
   Artikolu 9
   Dħul fis-seħħ
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.
   Għandu jibda japplika mill-1 ta’ Jannar 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 10 ta’ Novembru 2008.
      
         
            Għall-Kunsill
         
         
            Il-President
         
         B. KOUCHNER
      
   
   
      (1)  ĠU L 358, 31.12.2002, p. 59.
   
      (2)  ĠU L 115, 9.5.1996, p. 3.
   
      (3)  ĠU L 261, 20.10.1993, p. 1.
   
      (4)  ĠU L 125, 27.4.1998, p. 1.
   
      (5)  ĠU L 151, 11.6.2008, p. 5.
   
      ANNESS I
      Il-limiti tal-qbid u l-kondizzjonijiet assoċjati magħhom għall-ġestjoni minn sena għall-oħra tal-limiti tal-qbid applikabbli għall-bastimenti Komunitarji f’żoni fejn ikunu ġew iffissati l-limiti tal-qbid relattivament għal kull speċi u għal kull żona
      It-tabelli li ġejjin jistipulaw it-TACs u l-kwoti (f’tunnellati ta’ piż ħaj, ħlief fejn speċifikat mod ieħor) relattivament għall-istokk, l-allokazzjoni lill-Istati Membri u l-kondizzjonijiet assoċjati għall-ġestjoni tal-kwoti minn sena għall-oħra.
      F’kull żona, l-istokkijiet tal-ħut huma msemmija fl-ordni alfabetiku li ġej tal-ismijiet tal-ispeċi bil-Latin. Għall-finijiet ta’ dawn it-tabelli l-kodiċi użati għall-ispeċi differenti huma kif ġejjin:
      
                  Isem xjentifiku
               
               
                  Kodiċi Alpha-3
               
               
                  Isem Komuni
               
            
                  
                     Psetta maxima
                  
               
               
                  TUR
               
               
                  Barbun imperjali
               
            
                  
                     Sprattus sprattus
                  
               
               
                  SPR
               
               
                  Laċċa kaħla
               
            
         
      
                  
                              Speċi:
                           
                           
                              :
                           
                           
                              Barbun imperjali
                              
                                 Psetta maxima
                              
                           
                        
               
                  
                              Żona:
                           
                           
                              :
                           
                           
                              Il-Baħar l-Iswed
                           
                        
            
                  l-Bulgarija
               
               
                  50 
               
               
                  TAC Prekawzjonali
                  Japplika l-Artikolu 3 tar-Regolament (KE) Nru 847/96.
                  L-Artikolu 4 tar-Regolament (KE) Nru 847/96 ma japplikax.
                  Japplika l-Artikolu 5 tar-Regolament (KE) Nru 847/96.
               
            
                  ir-Rumanija
               
               
                  50 
               
            
                  KE
               
               
                  100  (1)
                  
               
            
                  TAC
               
               
                  Mhux rilevanti
               
            
         
      
                  
                              Speċi:
                           
                           
                              :
                           
                           
                              Laċċa kaħla
                              
                                 Sprattus sprattus
                              
                           
                        
               
                  
                              Żona:
                           
                           
                              :
                           
                           
                              Il-Baħar l-Iswed
                           
                        
            
                  KE
               
               
                  12 750  (2)
                  
               
               
                  TAC Prekawzjonali
                  Japplika l-Artikolu 3 tar-Regolament (KE) Nru 847/96.
                  L-Artikolu 4 tar-Regolament (KE) Nru 847/96 ma japplikax.
                  Japplika l-Artikolu 5 tar-Regolament (KE) Nru 847/96.
               
            
                  TAC
               
               
                  Mhux rilevanti
               
            
         (1)  TAC preliminari. It-TAC definittiva tiġi stabbilita fid-dawl tal-opinjoni xjentifika matul l-ewwel sitt xhur tas-sena 2009 u dan mal-ewwel possibbiltà.
      
         (2)  Jistgħu jinqabdu biss minn bastimenti li jtajru l-bandiera tal-Bulgarija jew tar-Rumanija.
   
   
      ANNESS II
      MIŻURI TEKNIĊI TRANSIZZJONALI
      
               
                  1.
               
               
                  M’għandha ssir l-ebda attività tas-sajd għall-barbun imperjali mill-15 ta’ April sal-15 ta’ Ġunju fl-ilmijiet tal-Komunità Ewropea tal-Baħar l-Iswed.
               
            
               
                  2.
               
               
                  Id-daqs minimu tal-malji permess bil-liġi għal xbieki tal-qiegħ użati biex jinqabad il-barbun imperjali għandu jkun ta’ 400 mm.
                  Fl-Istat Membru fejn id-daqs minimu tal-malji għal xbieki tal-qiegħ użati biex jinqabad il-barbun imperjali kien inqas minn 400 mm qabel id-dħul fis-seħħ ta’ dan ir-Regolament, jistgħu jintużaw xbieki b’daqs tal-malji ta’ mhux inqas minn 360 mm biex jinqabad il-barbun imperjal. Madankollu, l-Istat Membru kkonċernat għandu jaċċerta li sal-aħħar tal-2009 mhux aktar minn 40 % tan-numru tal-bastimenti tas-sajd kollha awtorizzati biex jaqbdu il-barbun imperjali bi xbieki tal-qiegħ għadhom jużaw daqs tal-malji ta’ inqas minn 400 mm.
               
            
               
                  3.
               
               
                  Id-daqs tal-malji għandu jitkejjel konformement mar-Regolament tal-Kummissjoni (KE) Nru 517/2008 tal-10 ta’ Ġunju 2008 li jistabbilixxi r-Regolament tal-Kummissjoni għad-determinazzjoni tad-daqs tal-malji.
               
            
               
                  4.
               
               
                  Id-daqs minimu ta’ barbun imperjali li jista’ jinħatt l-art m’għandux ikun inqas minn 45 cm tul, imkejjel konformement mal-Artikolu 18 tar-Regolament 850/98.